Langt de fleste nordjyder, der rejser til Norge for at arbejde, regner med kun at gøre det for en kortere periode. Men når først de er kommet derhen, kommer nogle af dem ikke hjem igen.

Der findes ikke ingen tal, men mange falder imidlertid så godt til i vores naboland, at de aldrig kommer tilbage på det danske arbejdsmarked. Blandt andet en familie fra Skagen, der aldrig kunne drømme om at vende snuden hjem. Anna Bjørnlund Fuglsang er en af de velintegreret fremmedarbejdere i Norge. - Jeg føler mig hjemme her. Her hører jeg til, siger hun, da TV2/Nord møder hende Hammersåk i Norge, hvor hun bor nu. Det er to år siden, Anne Bjørnlund Fuglsang med sine to børn rejste fra Skagen til Norge, fordi hun som nyuddannet pædagog ikke kunne få job. Siden er der sket ting og sager. Forældrene bor nu nemlig lige i nærheden af Anna i Hommersåk lidt uden for Stavanger. Efter far og mor var kørt træt i det som stadionspektørpar hjemme i Skagen, så har de fået job som pædagogmedhjælpere. Og der ikke meget, farmand savner ved det derhjemme. - Søndag, hvor vi spillede poker, det savner jeg. Men det også alt, siger Christian Kruse Fuglsang. Mor og far tjener hver især 100.000 kroner mere her i Norge, end de ville kunne som pædagogmedhjælpere i Nordjylland. Skatteprocenten er kun 36 procent, og så har de været heldige at kunne leje et hus for kun 8.000 kroner om måneden. Du kan se mere om det norske eventyr i vores udsendelse klokken 19.30.